CELEX: 32021D1801
Language: hu
Date: 2021-10-11 00:00:00
Title: A Bizottság (EU) 2021/1801 végrehajtási határozata (2021. október 11.) az (EU) 2019/1616 végrehajtási határozatnak a fémből készült ipari csővezetékekre, a karimák és kötéseik csavarkötéseire, valamint a korrózióálló acélból készült gőzkazánokra vonatkozó harmonizált szabványok tekintetében történő módosításáról

2021.10.12.   
               
               
                  HU
               
               
                  Az Európai Unió Hivatalos Lapja
               
               
                  L 361/53
               
            
         A BIZOTTSÁG (EU) 2021/1801 VÉGREHAJTÁSI HATÁROZATA
         (2021. október 11.)
         az (EU) 2019/1616 végrehajtási határozatnak a fémből készült ipari csővezetékekre, a karimák és kötéseik csavarkötéseire, valamint a korrózióálló acélból készült gőzkazánokra vonatkozó harmonizált szabványok tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az európai szabványosításról, a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/23/EK és a 2009/105/EK európai parlamenti és tanácsi irányelv módosításáról, valamint a 87/95/EGK tanácsi határozat és az 1673/2006/EK európai parlamenti és tanácsi határozat hatályon kívül helyezéséről szóló, 2012. október 25-i 1025/2012/EU európai parlamenti és tanácsi rendeletre (1) és különösen annak 10. cikke (6) bekezdésére,
         mivel:
         
                     (1)
                  
                  
                     A 2014/68/EU európai parlamenti és tanácsi irányelv (2) 12. cikkének megfelelően az említett irányelv 4. cikkének (1) és (2) bekezdésében említett azon nyomástartó berendezésekről és rendszerekről, amelyek megfelelnek az olyan harmonizált szabványoknak vagy azok egyes részeinek, amelyek hivatkozásait közzétették az Európai Unió Hivatalos Lapjában, vélelmezni kell, hogy megfelelnek az említett szabványok vagy azok részei által meghatározott, az említett irányelv I. mellékletében megállapított alapvető biztonsági követelményeknek.
                  
               
                     (2)
                  
                  
                     A Bizottság 1994. augusztus 1-jei, M/071 jelzetű levelében felkérte az Európai Szabványügyi Bizottságot (CEN), hogy a 97/23/EK európai parlamenti és tanácsi irányelv (3) támogatása céljából a nyomástartó berendezésekkel kapcsolatban dolgozza ki a termékre vonatkozó szabványokat és a horizontális jellegű szabványokat. Az említett irányelvet felváltotta a 2014/68/EU irányelv, amely azonban nem változtatott a 97/23/EK irányelv I. mellékletében szereplő alapvető biztonsági követelményeken.
                  
               
                     (3)
                  
                  
                     Az M/071 jelzetű megkeresés alapján a CEN felülvizsgálta és módosította a meglévő harmonizált szabványok egy részét annak érdekében, hogy azok tükrözzék a tudomány jelenlegi állását. Egészen pontosan, a CEN felülvizsgálta az EN 1515-4:2009 harmonizált szabványt, aminek eredményeként elfogadásra került a karimák és kötéseik csavarkötéséire vonatkozó EN 1515-4:2021 harmonizált szabvány. A CEN felülvizsgálta továbbá az EN 14222:2003 harmonizált szabványt, aminek eredményeként elfogadásra került a korrózióálló acélból készült gőzkazánokra vonatkozó EN 14222:2021 szabvány.
                  
               
                     (4)
                  
                  
                     A CEN ezenkívül módosította a fémből készült ipari csővezetékekre vonatkozó EN 13480-3:2017 harmonizált szabványt is.
                  
               
                     (5)
                  
                  
                     A Bizottság a CEN-nel közösen megvizsgálta, hogy a nyomástartó berendezésekre vonatkozó említett szabványok – a CEN által módosított vagy felülvizsgált formájukban – megfelelnek-e az M/071 jelzetű megkeresésnek.
                  
               
                     (6)
                  
                  
                     A nyomástartó berendezések CEN által módosított vagy felülvizsgált szabványai eleget tesznek az általuk lefedni kívánt és a 2014/68/EU irányelv I. mellékletében meghatározott követelményeknek. Ezért a szóban forgó szabványok hivatkozásait indokolt közzétenni az Európai Unió Hivatalos Lapjában.
                  
               
                     (7)
                  
                  
                     Az EN 1515-4:2009, az EN 14222:2003 és az EN 13480-3:2017 szabvány esetében a szabványok módosított vagy felülvizsgált verzióinak hivatkozásait kell közzétenni. Ezért az EN 1515-4:2009 és az EN 14222:2003 szabvány hivatkozásait törölni kell az Európai Unió Hivatalos Lapjából (4).
                  
               
                     (8)
                  
                  
                     Annak érdekében, hogy a gyártóknak elegendő idejük legyen arra, hogy termékeiket hozzáigazítsák a karimák és kötéseik csavarkötéseire, valamint a korrózióálló acélból készült gőzkazánokra vonatkozó harmonizált szabványok módosított vagy felülvizsgált változataihoz, az említett szabványokra való hivatkozások visszavonását távolabbi időpontra kell halasztani.
                  
               
                     (9)
                  
                  
                     Az (EU) 2019/1616 bizottsági végrehajtási határozat (5) I. melléklete felsorolja a 2014/68/EU irányelv támogatása céljából kidolgozott harmonizált szabványok hivatkozásait. Az EN 1515-4:2021 és az EN 14222:2021 harmonizált szabvány hivatkozásait bele kell foglalni az említett mellékletbe.
                  
               
                     (10)
                  
                  
                     Az (EU) 2019/1616 végrehajtási határozat II. melléklete felsorolja a 2014/68/EU irányelvet támogató azon harmonizált szabványok hivatkozásait, amelyeket visszavonnak az Európai Unió Hivatalos Lapjából. Az EN 1515-4:2009 és az EN 14222:2003 harmonizált szabvány hivatkozásait bele kell foglalni az említett mellékletbe.
                  
               
                     (11)
                  
                  
                     Az EN 13480-3:2017 harmonizált szabványra való hivatkozást és az annak módosításaira való hivatkozásokat – EN 13480-3:2017/A2:2020 és EN 13480-3:2017/A3:2020 – az (EU) 2019/1616 végrehajtási határozat I. melléklete tartalmazza. Az EN 13480-3:2017 szabvány tovább módosult. Helyénvaló felváltani az említett melléklet vonatkozó bejegyzését és kiegészíteni azt az EN 13480-3:2017/A1:2021 módosításra való hivatkozással.
                  
               
                     (12)
                  
                  
                     Az (EU) 2019/1616 végrehajtási határozatot ezért ennek megfelelően módosítani kell.
                  
               
                     (13)
                  
                  
                     A harmonizált szabványnak való megfelelés alapján a szóban forgó szabvány hivatkozásának az Európai Unió Hivatalos Lapjában való közzétételi időpontjától kezdődően vélelmezhető az uniós harmonizációs jogszabályokban meghatározott, megfelelő alapvető követelményeknek való megfelelés. Következésképpen elő kell írni, hogy e határozat a közzététele napján lépjen hatályba,
                  
               ELFOGADTA EZT A HATÁROZATOT:
         
            1. cikk
            Az (EU) 2019/1616 végrehajtási határozat a következőképpen módosul:
            
                        1.
                     
                     
                        az I. melléklet e határozat I. mellékletének megfelelően módosul;
                     
                  
                        2.
                     
                     
                        a II. melléklet e határozat II. mellékletének megfelelően módosul.
                     
                  
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2021. október 11-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 316., 2012.11.14., 12. o.
         
         
            (2)  Az Európai Parlament és a Tanács 2014/68/EU irányelve (2014. május 15.) a nyomástartó berendezések forgalmazására vonatkozó tagállami jogszabályok harmonizációjáról (HL L 189., 2014.6.27., 164. o.).
         
            (3)  Az Európai Parlament és a Tanács 97/23/EK irányelve (1997. május 29.) a nyomástartó berendezésekre vonatkozó tagállami jogszabályok közelítéséről (HL L 181., 1997.7.9., 1. o.).
         
            (4)  HL C 326., 2018.9.14., 94. o.
         
         
            (5)  A Bizottság (EU) 2019/1616 végrehajtási határozata (2019. szeptember 27.) a nyomástartó berendezésekre vonatkozóan a 2014/68/EU európai parlamenti és tanácsi irányelv támogatása céljából kidolgozott harmonizált szabványokról (HL L 250., 2019.9.30., 95. o.).
      
      
         
            I. MELLÉKLET
            Az I. melléklet a következőképpen módosul:
            
                        1.
                     
                     
                        a 29. bejegyzés helyébe a következő szöveg lép:
                        
                                    Szám
                                 
                                 
                                    A szabvány hivatkozása
                                 
                              
                                    „29.
                                 
                                 
                                    EN 13480-3:2017
                                    Fémből készült ipari csővezetékek. 3. rész: Tervezés és számítás
                                    EN 13480-3:2017/A2:2020
                                    EN 13480-3:2017/A3:2020
                                    EN 13480-3:2017/A1:2021”;
                                 
                              
                  
                        2.
                     
                     
                        a melléklet a következő bejegyzésekkel egészül ki:
                        
                                    Szám
                                 
                                 
                                    A szabvány hivatkozása
                                 
                              
                                    „40.
                                 
                                 
                                    EN 1515-4:2021
                                    Karimák és kötéseik. Csavarkötések. 4. rész: A 2014/68/EU nyomástartó berendezések irányelv alá tartozó berendezések csavarkötéseinek kiválasztása
                                 
                              
                                    41.
                                 
                                 
                                    EN 14222:2021
                                    Kazánok korrózióálló acélból”.
                                 
                              
                  
      
      
         
            II. MELLÉKLET
            A II. mellékletben a szöveg a következő bejegyzésekkel egészül ki:
            
               
                           Szám
                        
                        
                           A szabvány hivatkozása
                        
                        
                           A visszavonás időpontja
                        
                     
                           „38.
                        
                        
                           EN 1515-4:2009
                           Karimák és kötéseik. Csavarkötések. 4. rész: A 97/23/EK nyomástartó berendezések irányelv alá tartozó berendezések csavarkötéseinek kiválasztása
                        
                        
                           2023. április 12.
                        
                     
                           39.
                        
                        
                           EN 14222:2003 Kazánok korrózióálló acélból
                        
                        
                           2023. április 12.”